Jeg er ny lærer, jeg er sygemeldt med stress, og jeg er langtfra den eneste.

Der bliver rettet meget kritik mod folkeskolen i disse år, men jeg tror, at mange af problemerne opstår et andet sted – nemlig allerede på landets læreruddannelser. Lad os placere dem under luppen.

Efter 4 år på læreruddannelsen vidste jeg nemlig mere om at skrive store opgaver i et fint akademisk sprog, end jeg vidste om at formulere en underretning til kommunen eller tage svære samtaler med elever eller forældre.